《忧旱词》
清代·张澍

赤日隆隆煎下土，原田龟拆璺尺五。嗟我黍禾然焦炷，农夫坐视泪如缕。

肥{虫遣}矫夭旱母舞，未见望舒离金虎。捉来蜥蝎瓮底苦，咒他云兴浓雾吐。

小儿持枝群击鼓，愿将肥豕祀田祖。涔涔数点甘露乳，骄阳犹自披云睹。

嗟我农人饥无餔，何暇绸缪破牖户。安得力牧千钧弩，射杀应龙飞灵雨。

作者简介：（1781—1847）甘肃武威人，字时霖，一字伯瀹，号介侯，又号介白。嘉庆四年进士，官贵州玉屏、四川屏山、江西永新等县知县。治事简易而持法甚严。游迹半天下。长于姓氏之学，工词章，兼治金石，留心关陇文献。有《姓氏五书》、《续黔书》、《秦音》、《养素堂集》，又辑刊《二酉堂丛书》。